INTUCH รูด 6% หลัง ผถห.ใหญ่ขายบิ๊กล็อตกว่า 8% ราคาต่ำกว่ากระดาน!
INTUCH รูด 6% หลัง ผถห.ใหญ่ขายบิ๊กล็อตกว่า 8% ราคาต่ำกว่ากระดาน!
INTUCH รูด 6% หลัง ผถห.ใหญ่ขายบิ๊กล็อตกว่า 8% ราคาต่ำกว่ากระดาน!
15 ส.ค. 2562

ผู้สื่อข่าวรายงานว่า บริษัท อินทัช โฮลดิ้งส์ จำกัด (มหาชน) หรือ INTUCH  ณ เวลา 11.05 น.อยู่ที่ระดับ 60.75 บาท ลบ 3.75 บาท หรือ 5.81%  ด้วยมูลค่าซื้อขาย 8.54 พันล้านบาท คาดนักลงทุนเทขายหุ้นหลังมีบิ๊กล็อต 257.1 ล้านหุ้น ซึ่งราคาต่ำกว่าราคาปิดวานนี้ โดยราคาหุ้น INTUCH ปิดวานนี้(14 ส.ค.62) 64.50 บาท บวก 1.50 บาท หรือ 2.38% ด้วยมูลค่าซื้อขาย 865.99 ล้านบาท     

โดยเช้านี้(15ส.ค.62)มีรายการบิ๊กล็อตหุ้น บมจ.อินทัช โฮลดิ้งส์ (INTUCH) 2 รายการ รวม 257.1 ล้านหุ้น โดยเป็นหุ้น INTUCH จำนวน 115.58 ล้านหุ้น ที่ราคาเฉลี่ย 60.75 บาท/หุ้น และ INTUCH_F จำนวน 141.52 ล้านหุ้น ที่ราคาเฉลี่ย 60.75 บาท/หุ้น มูลค่ารวมประมาณ 1.56 หมื่นล้านบาท
ทั้งนี้หากคิดสัดส่วนการขายหุ้นบิ๊กล็อตจำนวน 257.1 ล้านหุ้นรวมกระดานหุ้นต่างประเทศ คิดเป็นสัดส่วน 8% จากจำนวนหุ้นจดทะเบียนกับตลท.ทั้งหมด
บล.เคทีบี (ประเทศไทย) ระบุในบทวิเคราะห์ว่า สำนักข่าวต่างประเทศรายงานว่า Aspen Holdings และ Anderton Investments จะเสนอขายหุ้น INTUCH จำนวน 257.1 ล้านหุ้น ในราคา 60.75 บาท/หุ้น มูลค่ารวมราว 1.5 หมื่นล้านบาท โดยปัจจุบัน Aspen Holdings ถือหุ้นอยู่ 2.11% และ Anderton Investment ถืออยู่ 15.9%
โดยเคทีบีฯ มีมุมมองที่เป็นกลางต่อประเด็นดังกล่าว เพราะน่าจะเป็นเพียงการปรับพอร์ตของผู้ถือหุ้นเท่านั้น ซึ่งไม่ได้กระทบกับปัจจัยพื้นฐานของบริษัท อย่างไรก็ตาม การทำบิ๊กล็อตที่ราคา 60.75 บาท คาดจะสร้าง negative sentiment ต่อราคาหุ้นในระยะสั้น
ด้านบล.ยูโอบี เคย์เฮียน (ประเทศไทย) ระบุว่าราคาหุ้น INTUCH อาจลดลงจากรายการบิ๊กล็อต แต่ยังน่าสนใจจาก dividend yield ที่สูงราว 4%
 
 